Հիմար (անձնանուն)

Հիմար, հայկական իգական անուն։ Առաջացել է հայերեն հիմար բառից։ Այս անվանը համապատասխանում են հունական Σάλον և թուրքական Saloz անձնանունները, որոնք նույնպես նշանակում են հիմար։ Հիմար՝ Σάλος էին կոչվում որոշ սուրբ մարդիկ, որոնք Քրիստոսի սիրով իրենց հիմար էին ձևացնում և որոնցից ամենանշանավորն է Սիմեոն Աղվաշը։

Գործածություններ 
 Հիմար Վանեցի - Լենկթեմուրի արշավանքի ժամանակ ամուսինը սպանվելով (1387)՝ գնում է մի քրդի մոտ և նրա կնոջ մոտ ծառայության անցնում։ Տիկնոջ մահից հետո նրա կինն է դառնում՝ պահպանելով իր հավատքը։ Տաճիկ մուղրիները չարանում են և պահանջում, որ հավատքը փոխի։ Հիմարը մերժում է և բավարարվում միայն եկեղեցուն 3 քար գցելով։ Քսան տարի հետո գնում է Մակու՝ որպեսզի քրիստոնեությունն ազատ դավանի, բայց զղջալով իր արարքի համար՝ նորից գալիս է Վան և քարկոծմամբ նահատակվում մուղրիների կողմից (1418)։

Ծանոթագրություններ 

Հայկական իգական անձնանուններ